Pohjalaiset työmiehet Karjalanradalla
Pohjalaiset työmiehet Karjalanradalla. Kirvun pitäjän Kuismalan kylässä pohjalaiset ratatyömiehet olivat viime sunnuntaina pitäneet aika melua. Käkisalmesta tilaamaansa punssia nauttien, jota ei ollutkaan vähemmän kun 25 kannua, he puukoilla varustettuina kulkivat pitkin kylän raittia, meluten ja puukotellen toinen toisiaan ja sai siinä syrjäläisetkin osansa. Särkivätpä vielä ikkunoitakin. Erään toverinsa puukottivat niin pahasti, että paitansa oli kuten veressä kastettu. Peloissaan kovin olivat naiset ja lapset, kun moinen, 20 mieheen nouseva miesjoukko raivoisena samoili talojen sivu. - Mitään järjestyksen valvojia ei radalla vielä ole, lukuunottamatta paikkakunnan ruununpalvelijoita.

</div>

Huomautukset
 Lähde: Wiipurin Sanomat 27.4.1890 sivu 3
 1 kannu = 2,6 litraa; 25 kannua = 65 litraa

Anonyymi
Alkoholi
Karjala
Rautatieliikenne
Wiipurin Sanomat
1890